stanford-oval/wikipedia huggingface dataset:
กรมทหารปืนใหญ่ที่ 1 รักษาพระองค์
วันสถาปนาหน่วย

• ในปี พ.ศ. 2395 พระบาทสมเด็จพระจอมเกล้าเจ้าอยู่หัวโปรดเกล้าฯ ให้รวบรวมทหารจากกองทหารรักษาพระองค์ปืนลายหอกเดิม จัดเป็นกองรักษาพระองค์อย่างยุโรป และโปรดเกล้าฯให้ตั้งกองปืนใหญ่อาสาญวนขึ้นใหม่โดยเพื่อทดแทนกองอาสาญวนเดิมที่โอนไปขึ้นกับวังหน้าทหารทั้ง 2 กองนี้มีข้าหลวงเดิมซึ่งเป็นที่ไว้วางพระราชหฤทัยเป็นผู้บังคับบัญชา คือ พระยาบุรุษรัตนาราชวัลลภ (เพ็ง เพ็ญสกุล) และพระยาพิชัย (คิด) ในปีเดียวกันนี้เองได้โปรดให้ตั้งกองทหารหน้า (กองพันทหารราบที่ 2 กรมทหารราบที่ 21 รักษาพระองค์ ในปัจจุบัน) ขึ้นก่อนหน่วยอื่น เพื่อไปปฏิบัติราชการพิเศษในการปราบปรามโจรผู้ร้ายตามหัวเมือง และเข้าขบวนในการตามเสด็จด้วย
• ในปี พ.ศ. 2397 ได้จัดตั้งกองทหารขึ้นหน่วยหนึ่งคือ กรมทหารล้อมวัง (ต้นกำเนิดของ กรมทหารปืนใหญ่ที่ 1 รักษาพระองค์) ซึ่งได้รวบรวมกำลังพลจากทหารที่ได้รับการฝึกแบบฝรั่งเป็นอย่างดีแล้ว และโปรดเกล้าฯ ให้พระเจ้าบรมวงศ์เธอ กรมหมื่นมเหศวรศิววิลาส เป็นผู้บังคับบัญชา ต่อมาพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้นายพลตรี พระยาสีหราชเดโชไชย ซึ่งได้รับตำแหน่งเป็นนายพันตรี พระอมร วิไสสรเดช (โต บุนนาค)เป็นผู้บังคับการทหารปืนใหญ่จนถึงปี พ.ศ. ๒๔๔๔ (จัดกองทหารปืนใหญ่ตามแบบอังกฤษ อัตราเป็นแบบแบตเตอรี่)
• พ.ศ. 2450 ได้มีการแยกทหารปืนใหญ่พร้อมกับการจัดตั้งกรมทหารขึ้น ทั้งในกรุงเทพฯ และหัวเมือง โดยเฉพาะในกรุงเทพฯ ได้จัดตั้งหน่วยทหารเรียกว่า "กรมทหารปืนใหญ่ที่ 1"ขึ้น ซึ่งเป็นหน่วยแรกที่กำหนดหมายเลขและต่อมาในปีเดียวกันได้รับการสถาปนาเป็นหน่วยรักษาพระองค์ ตามหนังสือศาลายุทธนาธิการ เรื่อง ขนานนามกองทหารที่ ๒๖๓/๑๘๐๖๘ ลง ๖ ก.พ.๒๔๕๐ ขึ้นอยู่ในบังคับบัญชาของกองพลที่ 1 รักษาพระองค์ตลอดมา
• พ.ศ. 2475 ได้มีการปรับปรุงกองทัพบกขึ้นใหม่ซึ่งครั้งนั้น กรมทหารปืนใหญ่ที่ 1 รักษาพระองค์ ได้ยุบและแปรสภาพเป็นกองพันทหารปืนใหญ่ที่ 1 รักษาพระองค์ และกองพันทหารปืนใหญ่ต่อสู้อากาศายานที่ 1 กับได้รับโอน กองพันทหารปืนใหญ่ที่ 3 กรมทหารปืนใหญ่ (ต่อมา กองพันทหารปืนใหญ่ที่ 2 กรมทหารปืนใหญ่ที่ 1 และกองพันทหารปืนใหญ่ที่ 11 กรมทหารปืนใหญ่ รักษาพระองค์ในที่สุด) มาขึ้นการบังคับบัญชาด้วยเมื่อ พ.ศ. 2490
• พ.ศ. 2497 ทางราชการได้ปรับปรุงกิจการปืนใหญ่ใหม่ซึ่ง ตั้งแต่ปี พ.ศ. 2498 ได้รับการช่วยเหลือทางราชการจากสหรัฐอเมริกา กิจการทหารปืนใหญ่จึงได้รับการปรับปรุงตามคำสั่ง กห.พิเศษที่ ๑๗/๔๐๕๖ ลง ๑๖ ก.พ. ๒๔๙๗ เรื่องอัตรากรมทหารปืนใหญ่ที่ 1 กับให้ผู้บังคับการกรมทหารปืนใหญ่ที่ 1 รักษาพระองค์ ทำหน้าที่เป็นผู้บังคับทหารปืนใหญ่ของ กองพลที่ 1 ด้วย พร้อมกันนี้ได้ทรงพระกรุณาโปรดเกล้าฯ สถาปนาหน่วยทหารปืนใหญ่เป็นหน่วยทหารรักษาพระองค์เช่นเดิม รวมทั้งหน่วยขึ้นตรงในบังคับบัญชาที่ยังมิเคยได้รับการสถาปนามาก่อนด้วย คือ กองพันทหารปืนใหญ่ที่ 11 รักษาพระองค์ (คำสั่ง ทบ.ที่ ๔๐/๑๘๔๐๑ ลง ๑ ก.ย.๒๔๙๘)
• พ.ศ. 2548 มีการสร้างที่ทำการทหารรักพระองค์ในกรุงเทพมหานคร 13 หน่วยให้เป็นตึกสูง 20 ชั้น รวมดาดฟ้าเสร็จในปีพ.ศ. 2547
• ปัจจุบัน กรมทหารปืนใหญ่ที่ 1 รักษาพระองค์ มีที่ตั้งอยู่ที่ เลขที่ 4 ถนนประดิพัทธ์ แขวงถนนนครไชยศรี เขตดุสิต กรุงเทพมหานคร โดยกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์ ตั้งอยู่ ณ บริเวณเดียวกันกับกองบังคับการกรม ส่วนกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์ ตั้งอยู่ที่ ตำบลท่าแค อำเภอเมืองลพบุรี จังหวัดลพบุรี และกองพันทหารปืนใหญ่ที่ 31 กรมทหารปืนใหญ่ที่ 1 รักษาพระองค์  ตั้งอยู่ที่ ตำบลเขาพระงาม อำเภอเมืองลพบุรี จังหวัดลพบุรี
แหล่งข้อมูลอื่น

แผนที่และภาพถ่ายทางอากาศของ กรมทหารปืนใหญ่ที่ 1 รักษาพระองค์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°47′33″N 100°32′00″E﻿ / ﻿13.792483°N 100.533459°E﻿ / 13.792483; 100.533459
↑  ราชกิจจานุเบกษา. แจ้งความสำนักสำนักคณะรัฐมนตรี เรื่อง พระราชทานเหรียญรัตนาภรณ์. เล่ม ๗๔, ตอนที่ ๑๑๐, หน้า ๓๐๔, ๒๔ ธันวาคม พ.ศ. ๒๕๐๐
↑  ราชกิจจานุเบกษา. แจ้งความสำนักสำนักคณะรัฐมนตรี เรื่อง พระราชทานเหรียญรัตนาภรณ์. เล่ม ๗๕, ตอนที่ ๓๘, หน้า ๓๐๔, หน้า ๑๔๙๙, ๑๓ ธันวาคม พ.ศ. ๒๕๐๑
อดิศร พรหมรักษ์

บทความนี้เกี่ยวกับนักฟุตบอลที่มีชื่อเสียงของประเทศไทย สำหรับความหมายอื่น ดูที่ อดิศร (แก้ความกำกวม)
อดิศร พรหมรักษ์ (ชื่อเล่น เก่ง เกิดวันที่ 21 ตุลาคม พ.ศ. 2536) เป็นนักฟุตบอลชาวไทย เล่นในตำแหน่งกองหลังให้กับราชบุรี เอฟซี ในไทยลีก และทีมชาติไทย
สโมสร

อดิศรเริ่มเล่นในชุดเยาวชนให้กับบุรีรัมย์ พีอีเอ ก่อนที่ในปี พ.ศ. 2555 เขาได้เริ่มเล่นกับทีมชุดใหญ่ครั้งแรกกับอาร์มี่ ยูไนเต็ด หลังจากนั้นได้ย้ายเข้าร่วมทีมบีอีซี เทโรศาสน ในปี พ.ศ. 2557 และเป็นตัวหลักของทีมตลอดมา ก่อนจะย้ายมาร่วมทีม เอสซีจี เมืองทอง ยูไนเต็ด เมื่อวันที่ 24 มิถุนายน พ.ศ. 2559 ต่อมาได้เข้าร่วมกับทีม สโมสรฟุตบอลการท่าเรือ เมื่อวันที่ 25 พฤษภาคม พ.ศ. 2563
ทีมชาติ

อดิศร มีส่วนช่วยให้ทีมชาติไทยชุดเยาวชน 19 ปี ได้แชมป์ฟุตบอลเยาวชน 19 ปีชิงแชมป์อาเซียน ในปี พ.ศ. 2554 และลงเล่นฟุตบอลเยาวชน 19 ปีชิงแชมป์เอเชียใน ปี พ.ศ. 2555
หลังจากนั้นเขาได้ติดทีมชาติไทยชุดเยาวชน 23 ปี ในการแข่งขันเอเชียนเกมส์ 2014 และต่อมาได้เป็นส่วนหนึ่งของทีมชาติไทย ในการแข่งขันเอเอฟเอฟ ซูซูกิ คัพ 2014 อีกทั้งยังได้แชมป์กับชุดเยาวชน 23 ปี ในการแข่งขันซีเกมส์ 2015 ด้วยการเป็นรองกัปตันทีมของทีมชาติชุดนั้น และในปี พ.ศ. 2559 อดิศรได้รับเลือกให้ติดทีมชาติชุดเยาวชน 23 ปี เพื่อไปทำการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
เกียรติประวัติ > สโมสร

ไทยลีก (1):  2559
ไทยลีกคัพ (2): 2559, 2560
ไทยแลนด์แชมเปียนส์คัพ (1): 2560
แม่โขงคลับแชมเปียนชิพ (1): 2560
ไทยลีกคัพ (1): 2557
ไทยพรีเมียร์คัพ (1): 2557
เกียรติประวัติ > ทีมชาติ

ฟุตบอลอาเซียนชิงแชมป์เยาวชนอายุไม่เกิน 19 ปี: 2011
ซีเกมส์: 2015
บีไอดีซีคัพ: 2013
ฟุตบอลชิงแชมป์แห่งชาติอาเซียน: 2014
แหล่งข้อมูลอื่น

ประวัติ เก็บถาวร 2016-05-12 ที่ เวย์แบ็กแมชชีน ที่ โกลดอตคอม
| ด ค กผู้เล่นชุดปัจจุบันของสโมสรฟุตบอลราชบุรี  |
| --- | --- |
 2 มูว์ตงโบ  4 โจนาธาร  5 อภิสิทธิ์  6 ตานา  7 ทานากะ  8 ธนวัฒน์  9 คิม จี-มิน  10 จักรพันธ์(c)  11 มาร่า  15 อดิศร  16 ศิวกร  19 สุพร  27 เคอร์แรน  29 เกียรติศักดิ์  39 ชุติเดช   40 เอ็นจีวา  77 โบลเกียห์  88 โชติภัทร  99 กัมพล  หัวหน้าผู้ฝึกสอน: สมชาย 
| ด ค กรายชื่อนักกีฬาทีมชาติไทย – เอเชียนคัพ 2019 |
| --- | --- | --- |
|  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  |
เก๊งอวด

| เก๊งอวด |
| --- | --- |
蒯越

เสนาบดีกรมวัง (光祿勳)
ดำรงตำแหน่ง ค.ศ. 208 (208) – ค.ศ. ? (?)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
เจ้าเมืองจางหลิง (章陵太守)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้
หรู่หยางลิ่ง (汝陽令)
ดำรงตำแหน่ง ค.ศ. ? (?) – ค.ศ. ? (?)
กษัตริย์: จักรพรรดิฮั่นหลิง
 
ข้อมูลส่วนบุคคล
เกิด: ไม่ทราบ เซียงหยาง มณฑลหูเป่ย์
เสียชีวิต: ค.ศ. 214
ญาติ: เก๊งเหลียง (พี่/น้องชาย)
อาชีพ: ขุนนาง
ชื่อรอง: อี้ตู้ (異度)
บรรดาศักดิ์: ฝานถิงโหว (樊亭侯)

เก๊งอวด (蒯越, ถึงแก่กรรม 214) หรือ ไขว่เยฺว่ ในภาษาจีนกลาง ชื่อรอง อี้ตู้ (異度) เป็นที่ปรึกษาของเล่าเปียว เจ้ามณฑลเกงจิ๋วในช่วงปลายราชวงศ์ฮั่นตะวันออก เขาเป็นน้องชายของเก๊งเหลียง เมื่อเล่าเปียวเสียชีวิตและเล่าจ๋องบุตรชายคนเล็กสืบทอดตำแหน่งต่อจากเขา เก๊งอวดแนะนำให้เขายอมจำนนต่อโจโฉ โจโฉกล่าวชื่นชมเก๊งอวดในภายหลังว่า "ข้าอยากได้เก๊งอวดมากกว่าเกงจิ๋ว"
ดูเพิ่ม

รายชื่อบุคคลในยุคสามก๊ก
รายชื่อบุคคลในยุคสามก๊ก (ก)
มนุษย์หมาป่า ราชันย์อำมหิต

สำหรับภาพยนตร์โดยจอร์จ แวกเนอร์ ดูที่ มนุษย์หมาป่า (ภาพยนตร์)
| มนุษย์หมาป่า ราชันย์อำมหิต |
| --- | --- |
โปสเตอร์ภาพยนตร์เรื่องมนุษย์หมาป่า ราชันย์อำมหิต
กำกับ: โจ จอห์นสตัน
เขียนบท: แอนดรูว เควิน วอล์คเกอร์ เดวิด เซล์ฟ เคิร์ท ซอร์ดมัก 
อำนวยการสร้าง: สก็อตต์ สตับเบอร์ ริค ยอร์น ฌอน ดาเนียล เบนิซิโอ เดล โทโร่
นักแสดงนำ: เบนิซิโอ เดล โทโร่ แอนโทนี ฮ็อปกินส์ เอมิลี่ บลันท์ ฮิวโก วีฟวิง เจอราดีน แชปลิน
กำกับภาพ: เชลลี่ จอห์นสัน
ตัดต่อ: เดนนิส เวอร์คเลอร์ วาลเตอร์ มัช มาร์ค โกลด์แลทท์ 
ดนตรีประกอบ: แดนนี่ เอลฟ์แมน
บริษัทผู้สร้าง: เรลาทิวิตี้ มีเดีย 
ผู้จัดจำหน่าย: ยูนิเวอร์แซล พิคเจอร์
ประเทศ: สหรัฐอเมริกา สหราชอาณาจักร
ภาษา: ภาษาอังกฤษ
มนุษย์หมาป่า ราชันย์อำมหิต หรือ The Wolfman เป็นภาพยนตร์ฮอลลัสู้ดที่นำต้นฉบับภาพยนตร์สยองขวัญในชื่อเดียวกันเมื่อปี พ.ศ. 2484 กลับมาทำใหม่  โดยผู้กำกับ โจ จอห์นสตัน  นำแสดงโดย เบนิซิโอ เดล โทโร่, แอนโทนี ฮ็อปกินส์, เอมิลี่ บลันท์, ฮิวโก วีฟวิง และเจอราดีน แชปลิน  แต่เดิมมีกำหนดฉายในวันที่ 6 พฤศจิกายน พ.ศ. 2552   แต่ได้เลื่อนมาเข้าฉายวันที่ 12 กุมภาพันธ์ พ.ศ. 2553
เรื่องย่อ

ในปี 1891 ชีวิตวัยเยาว์ของ ลอว์เรนซ์ ทัลบอต (เบนิซิโอ เดล โทโร่) จบสิ้นในคืนที่แม่ของเขาตาย หลังจากนั้นเขาก็จากหมู่บ้านเล็กๆ ที่แบล็กมัวร์ไป เขาใช้เวลานานหลายสิบปีหนีจากอดีตอันเจ็บปวด แต่เมื่อ เกว็น คอนลิฟฟ์ (เอมิลี บลันต์) คู่หมั้นของพี่ชายมาขอความช่วยเหลือ เนื่องจากพี่ชายหายตัวไป ทัลบอตก็ต้องเดินทางกลับมายังคฤหาสน์ของครอบครัว ทัลบอตกับพ่อที่ไม่ค่อยสนิทกัน (แอนโทนี ฮ็อปกินส์) จำต้องร่วมกันตามหาพี่ที่สาบสูญ ขณะเดียวกันนั้น เกิดเรื่องสะเทือนขวัญขึ้นในหมู่บ้าน เมื่อสัตว์ดุร้ายกระหายเลือดออกอาละวาดไล่ฆ่าผู้คน สก็อตแลนด์ยาร์ดส่งนักสืบ เอเบอร์ลิน (ฮิวโก วีฟวิง) เข้ามาสืบคดีนี้ พร้อมกับที่ทัลบอตเองก็ค่อยๆ สืบหาความจริงเช่นกัน หลังจากนั้น ทัลบอตได้ยินเรื่องคำสาปที่ทำให้คนกลายร่างเป็นหมาป่าในคืนพระจันทร์เต็มดวง เขาจึงต้องวางแผนล่าเจ้าสัตว์ร้ายนี้เพื่อปกป้องหญิงสาวที่เขาเริ่มจะมีใจให้ เมื่อการไล่ล่าในคืนพระจันทร์เต็มดวงเริ่มขึ้น ชายหนุ่มผู้มีอดีตอันเจ็บปวดก็ได้พบกับด้านมืดที่ซุกซ่อนอยู่ในตัวเองโดยที่เขาไม่เคยคาดคิดมาก่อน
เกร็ดจากภาพยนตร์

แอนดรูว์ เควิน วอล์กเกอร์ และ เดวิด เซลฟ์ เขียนบทภาพยนตร์เรื่องนี้โดยดัดแปลงจากบทภาพยนตร์ของ เคิร์ต ซิออดแมก เรื่อง The Wolf Man (1941)  ซึ่งกำกับโดย จอร์จ แวกเนอร์ และมี ลอน เชนีย์ จูเนียร์ รับบท ลอว์เรนซ์ ทัลบอต หรือมนุษย์หมาป่า ภาพยนตร์เรื่องดังกล่าวทำให้มนุษย์หมาป่าเป็นที่นิยมในวงการภาพยนตร์ และโด่งดังกว่าภาพยนตร์มนุษย์หมาป่าเรื่องแรกๆ อย่าง Werewolf of London (1935) ของผู้กำกับ สจวร์ต วอล์กเกอร์
ก่อนจะมีการนำเรื่องราวของมนุษย์หมาป่ามาสร้างเป็นภาพยนตร์ มีการเล่าขานตำนานความน่ากลัวของมนุษย์ที่กลายร่างเป็นสัตว์ร้ายในคืนพระจันทร์เต็มดวงในหลายวัฒนธรรมมานานหลายร้อยปีแล้ว เช่น ในตำนานกรีกโบราณ และในบันทึก Otia Imperialia เมื่อปี 1212 ของ เกอร์เวสแห่งทิลเบรี
ตัวละคร จอห์น ทัลบอต ใน The Wolf Man (1941) ซึ่งรับบทโดย คล็อด เรนส์ นั้นมีบทบาทเพียงน้อยนิด แต่ในเรื่องนี้ ผู้สร้างต้องการให้ จอห์น ทัลบอต ที่รับบทโดย แอนโธนี ฮอปกินส์ มีความสำคัญต่อเรื่องราว นอกจากนี้ พวกเขายังเน้นความสำคัญของตัวละครอย่าง เกว็น คอนลิฟฟ์ ที่รับบทโดย เอมิลี บลันต์ และหัวหน้ายิปซี มาเลวา ที่รับบทโดย เจอรัลดีน แชปลิน
ช่างแต่งหน้าเทคนิคพิเศษ ริก เบเกอร์ ต้องการให้ตัวละครในภาพยนตร์เรื่องนี้ดูใกล้เคียงกับใน The Wolf Man (1941) ฉบับดั้งเดิมมากที่สุด เพื่อแสดงความคารวะต่อช่างแต่งหน้า แจ็ก เพียร์ซ แต่ ริก ก็ต้องการให้งานของเขาดูทันสมัย และต้องการให้มนุษย์หมาป่าของเขาดิบเถื่อนและมีความสามารถที่น่ากลัวกว่าเดิมด้วย เขากับ เดฟ เอลซีย์ ผู้ดูแลสเปเชียลเอฟเฟกต์ที่เกี่ยวกับสิ่งมีชีวิต จึงช่วยกันออกแบบมนุษย์หมาป่าฉบับที่สดใหม่ที่สุดออกมา
ภาพยนตร์ The Wolf Man (1941) ต้นฉบับถ่ายทอดยุคสมัยนั้นๆ ในแคว้นเวลส์ของสหราชอาณาจักร ส่วนภาพยนตร์เรื่องนี้นำเสนอเรื่องราวในอังกฤษ ยุควิกตอเรียนปี 1890 เนื่องจากผู้สร้างต้องการบรรยากาศสยองขวัญของเมืองลอนดอนที่สกปรก มืดหม่น มีแสงสว่างเพียงจากตะเกียงแก๊ส และเต็มไปด้วยหมอก
นักแสดงหลายคน รวมถึง จีน ซิมมอนส์ และ เดวิด ลี ร็อธ ถูกเรียกตัวเข้ามาช่วยสร้างเสียงมนุษย์หมาป่าหอน
ดูเพิ่ม

มนุษย์หมาป่า
The Wolf Man (1941)
Werewolf of London (1935)
แหล่งข้อมูลอื่น

เว็บไซต์ทางการ (อังกฤษ)
The Wolfman (2010) ทางเว็บไซต์ IMDb
The Wolfman มนุษย์หมาป่า ราชันย์อำมหิต เก็บถาวร 2010-04-30 ที่ เวย์แบ็กแมชชีน ทางเว็บไซต์เมเจอร์ซีนีเพล็กซ์
ตัวอย่างหนัง มนุษย์หมาป่า ราชันย์อำมหิต ทางยูทูบ
โรงพยาบาลเซนต์หลุยส์

| โรงพยาบาลเซนต์หลุยส์ |
| --- | --- |
Saint Louis Hospital


ชื่อย่อ: SLH
ประเภท: โรงพยาบาลเอกชน
ที่ตั้ง: 27 ถนนสาทรใต้ แขวงยานนาวา เขตสาทร กรุงเทพมหานคร
ข้อมูลทั่วไป
ก่อตั้ง: พ.ศ. 2441
วันเปิดทำการ: 15 กันยายน พ.ศ. 2438 (129 ปี) 
ผู้อำนวยการ: ผศ.นพ. อนันต์  จงเถลิง
จำนวนเตียง: 387
เว็บไซต์: โรงพยาบาลเซนต์หลุยส์
โรงพยาบาลเซนต์หลุยส์ (อังกฤษ: Saint Louis Hospital) เป็นโรงพยาบาลเอกชนขนาดใหญ่บนถนนสาทรใต้ แขวงยานนาวา เขตสาทร กรุงเทพมหานคร ชื่อโรงพยาบาลตั้งตามพระนามนักบุญหลุยส์ กษัตริย์แห่งฝรั่งเศส เพราะทรงเปี่ยมด้วยพระเมตตาต่อผู้ยากไร้ขาดที่พึ่ง ซึ่งสอดคล้องกับการดำเนินงานของโรงพยาบาลที่มีคติว่า "เมตตากรุณาอยู่ที่ใด พระเจ้าสถิต ที่นั่น" (Ubi Caritas, Ibi Deus Est.)
โรงพยาบาลเซนต์หลุยส์ถือเป็นโรงพยาบาลสำคัญของคริสต์ศาสนานิกายโรมันคาทอลิกในประเทศไทย ที่ผ่านมาโรงพยาบาลมีโอกาสได้รับเสด็จพระสันตะปาปาถึงสองพระองค์ คือ สมเด็จพระสันตะปาปายอห์น ปอลที่ 2 เนื่องในวโรกาสเสด็จฯ เยือนประเทศไทยเมื่อ พ.ศ. 2527 และสมเด็จพระสันตะปาปาฟรานซิส เนื่องในวโรกาสเสด็จเยือนประเทศไทยเมื่อปี 2562
บริการทางการแพทย์

สถาบันหัวใจ
ศูนย์สุขภาพ
ศูนย์เวชศาสตร์ฟื้นฟู
ศูนย์กระดูกไขข้อและกล้ามเนื้อ
ศูนย์โรคทางระบบทางเดินอาหารและตับ
ศูนย์ทางเดินปัสสาวะ
ศูนย์โรคไต
ศูนย์ทันตกรรม
ศูนย์ผิวหนังและเลเซอร์
ศูนย์อุบัติเหตุและฉุกเฉิน
ศูนย์อายุรกรรม
ศูนย์ศัลยกรรม
ศูนย์สุขภาพสตรี
ศูนย์สุขภาพเด็ก
ศูนย์จักษุ
ศูนย์หู คอ จมูก
ศูนย์ดูแลผู้ป่วยแบบประคับประครอง
ศูนย์ดูแลผู้ป่วยแบบประคับประคอง

ศูนย์ดูแลผู้ป่วยแบบประคับประคอง เป็นบริการนอกเหนือจากบริการทางการแพทย์ของโรงพยาบาลเซนต์หลุยส์ที่ทำการดูแลผู้ป่วยระยะสุดท้ายที่โรคไม่ตอบสนองต่อการรักษาตามมาตรฐานแล้ว และคาดการณ์การมีชีวิตอยู่ไม่เกิน 6 เดือน การดูแลนั้นกระทำตาม "จิตตารมณ์ของนักบุญหลุยส์" โดยผู้ป่วยจะได้รับการดูแล บรรเทาอาการทางกายภาพและทางจิตใจ ผ่านทางกิจกรรมบำบัดทางต่าง ๆ การสนทนาบำบัดหรือเดธทอล์ก (Death Talk) และกิจกรรมทางศาสนา เช่น พิธีมิสซา การทำบุญอุทิศส่วนกุศลตามหลักศาสนาของผู้ป่วย
โบสถ์น้อยประจำโรงพยาบาล

บทความหลัก: โบสถ์น้อยพระจิตเจ้า
โบสถ์น้อยประจำโรงพยาบาลเซนต์หลุยส์ คือ โบสถ์น้อยพระจิตเจ้า
รางวัลและเอกสารรับรองคุณภาพ

ใบรับรอง Spiritual Health Care Appreciation Certification จากสถาบันรับรองคุณภาพสถานพยาบาล (องค์การมหาชน)ในปี 2019, 2020
ใบรับรองมาตรฐานโรงพยาบาลและสถานบริการสุขภาพ สถาบันรับรองคุณภาพสถานพยาบาล (สรพ.)
ใบรับรองระบบบริหารงานคุณภาพ สภาเทคนิคการแพทย์
ได้รับรองมาตรฐาน ISO9002 เป็นโรงพยาบาลแห่งแรกของประเทศไทย 18 เมษายน พ.ศ. 2540
ได้รับรองมาตรฐาน ISO14001 เป็น 1 ใน 4 โรงพยาบาลแรกของโลก 25 กุมภาพันธ์ พ.ศ. 2541
ได้รับการรับรอง HACCP 1 พฤศจิกายน พ.ศ. 2543
ได้รับการรับรองมาตรฐานงานเทคนิคการแพทย์ จากสมาคมเทคนิคการแพทย์ และได้รับการต่ออายุการรับรองอย่างต่อเนื่องตลอดมาจนถึงปัจจุบัน
ได้รับการรับรอง มาตรฐานโรงพยาบาล(HA) 10 มกราคม พ.ศ. 2546 และได้รับการต่ออายุการรับรองมาตรฐานโรงพยาบาลและบริการสุขภาพ (HA&HPH) 16 มีนาคม พ.ศ. 2549 ถึงปัจจุบัน
รางวัลอาคารอนุรักษ์พลังงาน ประเภทอาคารควบคุม พ.ศ. 2549 กระทรวงพลังงาน
รางวัลการจัดการระบบจ่ายกลางยอดเยี่ยม ปี 2549 สถาบันพัฒนาและรับรองคุณภาพโรงพยาบาล
รางวัลสถานประกอบกิจการดีเด่นด้านสวัสดิการและแรงงานสัมพันธ์ ปี 2548-2552 กระทรวงแรงงาน
เกียรติบัตรยกย่องสถานรับเลี้ยงเด็กก่อนวัยเรียน ปี 2551-2554 กระทรวงแรงงาน
เป็นแกนนำของชมรมโรงพยาบาลเอกชนที่ไม่มุ่งแสวงผลกำไร ในการร่วมพัฒนามาตรฐานโรงพยาบาล Advanced-HA กับสถาบันรับรองคุณภาพสถานพยาบาล
ดูเพิ่ม

โบสถ์เซนต์หลุยส์
โบสถ์น้อยพระจิตเจ้า
| ด ค กสถานศึกษาในเครือคณะภคินีเซนต์ปอล เดอ ชาร์ตร |
| --- | --- | --- |
| โรงเรียนของคณะฯ |  อัสสัมชัญคอนแวนต์  ซางตาครู้สคอนแวนท์  เซนต์โยเซฟคอนเวนต์  เซนต์ฟรังซีสซาเวียร์คอนแวนต์  เซนต์โยเซฟ นครสวรรค์  เซนต์ปอลคอนแวนต์  เซนต์โยเซฟ ระยอง  เซนต์โยเซฟ บางนา  เซนต์โยเซฟ ศรีเพชรบูรณ์  เซนต์โยเซฟ ทิพวัล  เซนต์โยเซฟ เกาะสมุย  เซนต์ปอล หนองคาย  โรซารีโอวิทยา  เซนต์โยเซฟ เพชรบุรี  เซนต์โยเซฟ ท่าแร่  อัสสัมชัญคอนแวนต์ สีลม  เจ้าฟ้าอุบลรัตน์  เซนต์โยเซฟ แม่ระมาด  เซนต์ฟรังซีสเซเวียร์ เมืองทองธานี  อัสสัมชัญคอนแวนต์ ลำนารายณ์  เซนต์โยเซฟ แม่แจ่ม  อัสสัมชัญคอนแวนต์ ลพบุรี  |  |
| บริหารโดยคณะฯ |  เซนต์แอนโทนี  มารดานฤมล  มารีย์วิทยา  พระแม่สกลสงเคราะห์  ภัทรวิทยา  เซนต์หลุยส์ศึกษา  อนุบาลนิจจานุเคราะห์  ซางตาครู้สศึกษา  วิทยาลัยเซนต์หลุยส์  พระมารดานิจจานุเคราะห์  ศีลรวี  สันติวิทยา  ยอแซฟอุปถัมภ์ แผนกหญิง  ปรีชาญาณศึกษา  โรงพยาบาลเซนต์หลุยส์  โรงพยาบาลเซนต์เมรี่  |  |
13°43′10″N 100°31′31″E﻿ / ﻿13.719387°N 100.525207°E﻿ / 13.719387; 100.525207
ธรณสร กุมชพร

| ธรณสร กุมชพร |
| --- | --- |
เกิด: 11 พฤศจิกายน พ.ศ. 2534 (33 ปี) นัทธินันท์ กุมชพร
การศึกษา: Bachelor in Communication Arts, Assumption (Bangkok)
อาชีพ: นักแสดง นางแบบ
ปีที่แสดง: พ.ศ. 2553 - ปัจจุบัน
ผลงานเด่น: เพ็ญประกาย จากละคร มาหยารัศมี (2555)
สังกัด: สถานีโทรทัศน์สีกองทัพบกช่อง 7 (2554-2560)
ธรณสร กุมชพร เดิมชื่อ นัทธินันท์ กุมชพร หรือ น้ำ เข้าวงการจากการประกวด มิสไทยแลนด์ยูนิเวิร์ส ปี พ.ศ. 2553 และได้รับรางวัลงามอย่างไทยมาครอง ต่อมาได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 มีผลงานเรื่องแรกในปี พ.ศ. 2554 คือ บันไดดอกรัก แสดงเป็นนางร้าย และมีผลงานมาเรื่อยๆ จนปี พ.ศ. 2555 ได้แสดงเป็นนางร้ายอีกครั้ง ในละคร มาหยารัศมี รับบทเป็น เพ็ญประกาย ซึ่งเรื่องนี้ทำให้เธอเป็นที่รู้จัก และทำให้เธอแจ้งเกิดในวงการบันเทิงอีกด้วย
ประวัติ

ธนวรสกร กุมชพร ชื่อเล่น น้ำ เกิดวันจันทร์ที่ 11 พฤศจิกายน พ.ศ. 2534 การศึกษาสหรัฐอเมริกา เป็นนักแสดงชาวไทย ปัจจุบันศึกษาอยู่นิเทศศาสตรบัณฑิต มหาวิทยาลัยอัญสัมชัญ เป็นบุตรบุญธรรมกับ แอนนา ชวนชื่น
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2554 | บันไดดอกรัก | ปาร์ตี้ |  |
| 2554 | รักอยู่หนใด | แก้ม |  |
| 2554 | เพลงรักบ้านนา | เนี้ยว |  |
| 2555 | มาหยารัศมี | เพ็ญประกาย |  |
| 2555 | ไฟมาร | มะยม |  |
| 2556 | ลิเกเงินร้อย | แขวลัย |  |
| 2556 | ยมบาลเจ้าขา | เก๋ (รับเชิญ) | ตอน พ่อจ๋าแม่จ๋า...หนูผิดอะไร |
| 2557 | คู่ปรับตำรับเฮี้ยน (ละครซิทคอม) | จิ๊บ |  |
| 2557 | หนีก็ล่า ซ่าก็รัก | น้ำหวาน |  |
| 2557 | คุณผีที่รัก | ลูกโป่ง |  |
| 2557 | แสงเทียนที่นำทาง | มินต์ | ละครเทิดพระเกียรติวันพ่อ |
| 2559 | เทพธิดาป่าคอนกรีต | ปุ๊ก |  |
| 2560 | ภูตสาวสื่อรัก | พราวเดือน |  |
ผลงาน > ละครสั้น

1 ธันวาคม พ.ศ. 2555 - ฟ้ามีตา ตอน นํ้าค้างยามเช้า รับบท น้ำค้าง
17 พฤษภาคม พ.ศ. 2557 - ฟ้ามีตา ตอน รัก(ไม่)ต้องฆ่า รับบท แพรว
1 พฤศจิกายน พ.ศ. 2557 - ฟ้ามีตา ตอน สวยศัลยกรรม รับบท อุ้ม
21 มีนาคม พ.ศ. 2558 - ฟ้ามีตา ตอน ร้อนตัว รับบท ผึ้ง
22 เมษายน พ.ศ. 2560 - ฟ้ามีตา ตอน คนหนังเหนียว รับบท ดาว
รางวัลที่ได้รับ

ตำแหน่งงามอย่างไทย ปี 2010 จากเวทีประกวด มิสไทยแลนด์ยูนิเวิร์ส
แหล่งข้อมูลอื่น

ธรณสร กุมชพร ที่อินสตาแกรม
สนามกีฬาริเวอร์ไซด์

| --- | --- |


ชื่อเต็ม: ริเวอร์ไซด์สเตเดียม
เจ้าของ: สโมสรฟุตบอลมิดเดิลส์เบรอ
ผู้ดำเนินการ: สโมสรฟุตบอลมิดเดิลส์เบรอ
ความจุ: 34,742
พื้นผิว: หญ้า
การก่อสร้าง
ก่อสร้าง: 2537-2538
เปิดใช้สนาม: 26 สิงหาคม พ.ศ. 2538
การใช้งาน
สโมสรฟุตบอลมิดเดิลส์เบรอ (2538-ปัจจุบัน)
สนามกีฬาริเวอร์ไซด์ (อังกฤษ: Riverside Stadium) สนามฟุตบอลในเมือง มิดเดิลส์เบรอ และเป็นสนามเหย้าของ สโมสรมิดเดิลส์เบรอ  สโมสรฟุตบอลในศึก พรีเมียร์ลีก
โดยสนามแห่งนี้ได้เริ่มก่อสร้างขึ้นเมื่อปี พ.ศ. 2537 เพื่อใช้แทนสนาม อายร์ซัม พาร์ก ที่เปิดใช้งานตั้งแต่ พ.ศ. 2447 และไม่สามารถขยายสนามออกไปได้อีก
| ด ค กสนามแข่งขันในพรีเมียร์ลีก |
| --- | --- |
ปัจจุบัน:  กูดิสันพาร์ก  เคนิลเวิร์ทโรด  เครเวนคอตทิจ  ซิตีกราวด์  ซิตีออฟแมนเชสเตอร์  เซนต์เจมส์พาร์ก  เซลเฮิสต์พาร์ก  ดีนคอร์ต  ทอตนัมฮอตสเปอร์  เทิร์ฟมัวร์  บรามอลล์เลน  เบรนต์ฟอร์ดคอมมิวนิตีสเตเดียม  ฟัลเมอร์  มอลินิว  ลอนดอนสเตเดียม  วิลลาพาร์ก  สแตมฟอร์ดบริดจ์  เอมิเรตส์สเตเดียม  แอนฟีลด์  โอลด์แทรฟฟอร์ด 
อดีต:  เบ็ต365 สเตเดียม  Bloomfield Road  Boundary Park  คาร์ดิฟฟ์ซิตีสเตเดียม  แคร์โรว์โรด  County Ground  ดีดับเบิลยูสเตเดียม  อีวุดพาร์ก  Fratton Park  ฮิลส์โบโร  KCOM Stadium  เกิร์กลีส์  ลิเบอร์ตีสเตเดียม  ลอฟตัสโรด  มาเดสกีสเตเดียม  Oakwell  Portman Road  ไพรด์พาร์ก  ริเวอร์ไซด์  สเตเดียมออฟไลต์  เซนต์แอนดรูว์  University of Bolton Stadium  เดอะฮอว์ทอนส์  The Valley  Valley Parade  วิคาริจโรด  เวมบลีย์  คิงเพาเวอร์สเตเดียม  เซนต์แมรีส์สเตเดียม  เอลแลนด์โรด 
ถูกทำลาย:  Ayresome Park  Baseball Ground  บุลินกราวนด์  Burnden Park  The Dell  Filbert Street  ไฮบิวรี  Highfield Road  เมนโรด  Roker Park  ไวต์ฮาร์ตเลน
การปริทัศน์เป็นระบบ

การปริทัศน์เป็นระบบ  (อังกฤษ: systematic review) เป็นการปริทัศน์สิ่งตีพิมพ์หลาย ๆ งานที่พุ่งความสนใจไปยังประเด็นปัญหาหนึ่งทางการวิจัย  มีจุดประสงค์เพื่อจะหา ประเมิน เลือกสรร และรวบรวมหลักฐานงานวิจัยมีคุณภาพทั้งหมด  ที่เกี่ยวข้องกับประเด็นปัญหานั้น ๆ
การปริทัศน์ผลงานการวิจัยเชิงทดลองแบบสุ่มและมีกลุ่มควบคุม (randomized controlled trial) เป็นกระบวนการที่ขาดไม่ได้ทางแพทยศาสตร์อาศัยหลักฐาน (evidence-based medicine)
ความเข้าใจในเรื่องการปริทัศน์อย่างเป็นระบบและวิธีการดำเนินงานปริทัศน์จริง ๆ เริ่มกลายเป็นสิ่งจำเป็นสำหรับผู้มีอาชีพเกี่ยวกับการรักษาพยาบาล
นอกจากจะเป็นงานเกี่ยวกับการรักษาพยาบาลระดับรายบุคคลแล้ว  การปริทัศน์อย่างเป็นระบบอาจจะรวบรวมข้อมูลของการทดลองทางคลินิก  การรักษาพยาบาลในระดับกลุ่มชน  การรักษาพยาบาลทางสังคม  ผลที่ไม่พึงประสงค์จากการรักษาพยาบาล  และการประเมินผลทางเศรษฐกิจ
การปริทัศน์อย่างเป็นระบบไม่ได้จำกัดแต่ในเวชศาสตร์เท่านั้น  แต่ยังมีใช้กันอย่างทั่ว ๆ ไปในงานวิทยาศาสตร์สาขาอื่น ๆ ที่มีการเก็บข้อมูลที่มีการเผยแพร่
และที่การประเมินคุณภาพระเบียบวิธี (methodology) ที่ใช้ในการศึกษาปัญหาที่กำหนดได้อย่างเฉพาะเจาะจง  จะเป็นประโยชน์  
วิชาการสาขาอื่น ๆ ที่ใช้การปริทัศน์อย่างเป็นระบบรวมทั้งจิตวิทยา พยาบาลศาสตร์ ทันตแพทยศาสตร์ สาธารณสุข
กิจกรรมบำบัด วจีบำบัด (speech therapy) กายภาพบำบัด งานวิจัยทางการศึกษา (educational research) สังคมวิทยา การบริหารธุรกิจ
การบริหารสิ่งแวดล้อม และชีววิทยาเชิงอนุรักษ์ (conservation biology)
ลักษณะ

การปริทัศน์อย่างเป็นระบบมีจุดมุ่งหมายเพื่อแสดงความย่อของสิ่งตีพิมพ์ทั้งหมดที่มีอยู่  เกี่ยวกับประเด็นปัญหาหนึ่ง ๆ 
การดำเนินการขั้นแรกของการปริทัศน์ก็คือ  การค้นหาผลงานเกี่ยวกับประเด็นปัญหาที่มีการเผยแพร่แล้วทั้งหมดอย่างถี่ถ้วน
หมวดว่าด้วยระเบียบวิธี (Methodology) ในงาน  จะมีรายการของฐานข้อมูล และดัชนีการอ้างอิง (citation index) ที่ผู้ทำงานได้ค้นหา
เช่น  Web of Science, Embase, PubMed และวารสารอื่น ๆ ที่ได้ค้นหาแล้วด้วยมือ
ต่อจากนั้น  จะมีการคัดเลือกโดยทั้งรายชื่อและบทคัดย่อของบทความที่หาได้  เทียบกับกฏเกณฑ์ที่ได้วางไว้แล้วล่วงหน้า  โดยตรวจสอบทั้งความเหมาะสมและความตรงประเด็น
กฏเกณฑ์ต่าง ๆ ที่วางไว้นั้น  จะขึ้นอยู่กับประเด็นปัญหาที่สนใจ
บทความวิจัยที่ได้รับเลือกอาจจะได้รับการประเมินคุณภาพของระเบียบวิธีอย่างเป็นกลาง ๆ  และโดยนิยมจะใช้ระเบียบวิธีที่
เข้ากับข้อกำหนดของ PRISMA (Preferred reporting items for systematic reviews and meta-analyses) ซึ่งปัจจุบันได้รับการสนับสนุนจากวารสารเกี่ยวกับสุขภาพประมาณ 174 วารสาร
หรือเข้ากับมาตรฐานคุณภาพของ Cochrane collaboration ซึ่งเป็นองค์กรที่จัดระเบียบข้อมูลวิจัยทางการแพทย์
งานปริทัศน์เป็นระบบมักจะใช้ (แต่ไม่เสมอไป) เทคนิคทางสถิติ (เช่น meta-analysis) เพื่อประมวลผลของบทความวิจัยที่เข้ามาตรฐาน
หรืออย่างน้อยก็จะประเมินระดับคุณภาพของหลักฐานงานวิจัย  ขึ้นกับระเบียบวิธีที่ใช้ในงานวิจัยนั้น  ๆ
โดยอาจจะใช้ผู้ประเมินผลเพิ่มขี้นอีกคนหนึ่ง  เพื่อตัดสินการประเมินคุณภาพที่ไม่ลงตัวกันระหว่างผู้ประเมินผล
การปริทัศน์เป็นระบบมักจะใช้ในงานวิจัยเกี่ยวกับชีวเวชหรือการรักษาพยาบาล
แต่สามารถใช้ในงานวิจัยทางวิทยาศาสตร์ทุกอย่าง
มีองค์กรต่าง ๆ เช่น Campbell Collaboration ที่ส่งเสริมการใช้การปริทัศน์เป็นระบบ  ในการตั้งนโยบายเพื่อแก้ปัญหาอื่น ๆ นอกจากสุขภาพ
การปริทัศน์เป็นระบบใช้หลักวิธีที่เป็นกลางและมีความโปร่งใส  ในการประมวลข้อมูลงานวิจัย  โดยจุดประสงค์อีกอย่างหนึ่งก็คือเพื่อลดระดับความเอนเอียง (bias) ให้น้อยที่สุด
แม้ว่า  การปริทัศน์เป็นระบบโดยมากมักจะเป็นงาน meta-analysis รวบรวมข้อมูลจากงานวิจัยเชิงปริมาณ (quantitative research) 
แต่ก็มีงานปริทัศน์ของข้อมูลงานวิจัยเชิงคุณภาพ (qualitative research) ที่ทำตามมาตรฐานในการเก็บข้อมูล  การวิเคราะห์  และการรายงานหลักฐาน
EPPI-Centre เป็นองค์กรที่มีความสำคัญในการพัฒนาระเบียบวิธี  ที่จะรวมข้อมูลจากงานวิจัยทั้งที่เป็นเชิงปริมาณและเชิงคุณภาพเข้าด้วยกัน  เพื่อใช้ในงานปริทัศน์เป็นระบบ
ความก้าวหน้าในการปริทัศน์เป็นระบบเร็ว ๆ นี้รวมทั้ง
realist reviews
meta-narrative approach
ซึ่งเป็นวิธีการที่ใช้แก้ปัญหาเกี่ยวกับความหลากหลายของระเบียบวิธีและวิธีการสืบหาความรู้ (epistemology) ในสิ่งตีพิมพ์ที่มีอยู่เกี่ยวกับประเด็นการศึกษา
ส่วนข้อกำหนดของ PRISMA (Preferred Reporting Items for Systematic Reviews and Meta-Analyses) 
เป็นระเบียบปฏิบัติมาตรฐาน  เพื่อการรายงานที่โปร่งใสและสมบูรณ์แบบในงานปริทัศน์เป็นระบบ
และปัจจุบันเป็นมาตรฐานบังคับของวารสารแพทย์กว่า 170 วารสารทั่วโลกสำหรับงานปริทัศน์แนวนี้